text: Gummiged og halm gik op i røg og flammer
  01 april 2016 kl. 04.51
  En 1500 m2 stor lade ved Skodborg udbrændte torsdag aften. Flere maskiner blev ødelagt, men ingen kom til skade ved branden.
  Skodborg Frivillige Brandvæsen måtte torsdag aften rykke ud til en brand på Træskodal ved Skodborg. Her var en lade hvor der bl.a. var halm og landbrugsmaskiner gået i brand.
  Ejendommens fyr var også placeret i laden, men ifølge Syd- og Sønderjyllands Politi er årsagen til branden endnu ukendt.
  Brandfolkene fik  forholdsvis hurtigt branden under kontrol og ingen er kommet til skade ved branden.
  Brand i 1500  kvm lade, Træskodal, Skodborg Brændselsfyr og div. maskiner beskadiget. Branden er under kontrol, der slukkes stadig #politidk
  
  